**מבנה המערכות**

***ריקוד פתיחה- חקלאים: שבט דביר***

**מערכה 1:** תמונה א: חקלאים, עובדיה, תמונה ב: הילדים, בניה

**מערכה 2:** תמונה א: המשפחה. תמונה ב: שוק, עובדיה, נעמי, מרים, הנערים, ניצבים- גלעד. תמונה ג: המשפחה, מורי הדרך.

***ריקוד מסע- עליה לרגל: שבט מעלה***

**מערכה 3:** פלשתים, משפחה, מורי דרך

***ריקוד מנקות: שבט גלעד***

**מערכה 4:** מנקות, משפחה, נערים

**מערכה 5:** אנשי הכפר, משפחה, נערים, מורי דרך

***ריקוד- קירוב: שבט הראל***

**מערכה 6:** מנקות, אנשי הכפר (הבנים), עובדיה, מרים, בניה, נערים

**מערכה 7:** החקלאים

**מערכה 8:** חקלאים, משפחה, נערים, ילדים, מורי דרך, מנקות, אנשי כפר, ניצבים- גלעד

***ריקוד סיום- סניפייי***

**דמויות**

**חקלאים:**

1. יוחנן- אוריה סופר
2. שלמה- רות תאגורי
3. אברהם- תהלה מייכור
4. שמעיה- נעמי מילוביץ
5. צדוק- טהר אוסלנדר

**משפחת אלקנה:**

1. עובדיה (17)- אמונה גבעון
2. אשת אלקנה, אמא- אביגיל כוכבי
3. מרים (9)- רעות רחל דהן
4. נעמי (14)- הדר כהן
5. בניה (5)- שובה ליבי

**נערים:**

1. אמציה- אורה סולקיס
2. חגי- שולמית יוסיפון
3. נפתלי- נעם הרמן

**מורי דרך:**

1. יוסף- צופיה דהן
2. אפריים- שרה כהנא

**פלשתים**:

1. סינוס- אורה כוכבי
2. קוסינוס- תמר דהן
3. טנגנס- נטע תורן
4. טריגו- טליה כהן
5. פיתגורס- חנה כהן
6. מפקד- שירה בזק

**מנקות:**

1. אלישבע- שירה פרל
2. ציפורה- ליאל שמעוני
3. יפה- עטרת תפארת ברזני

**אנשי הכפר:**

1. מנשה- אביטל סופר
2. יהודה- מבשרת עניתי
3. דן- דבורה לאה מילוביץ
4. אהרן- חרות ברוקנר
5. שרה- עטרת תורן
6. רבקה- טליה נעים
7. בתיה- שירה אסייג
8. נעמה- אודליה טחלוב

**שוק:**

1. מוכר א- רחל שירה
2. מוכר ב- יסכה בזק
3. מוכר ג- שירה לפידות
4. מוכר ד- ראשית אוסלנדר
5. ראובן- אביגיל טחלוב
6. שמעון- הודיה יוסף
7. זבולון- ליאל יוסף
8. משה- ליהן פריי

**ילדים:**

1. גד- אבישג חסאן
2. אשר- צפיה יוסיפון
3. יצחק- שרה אודל
4. יעקב- ליאן
5. דוד- פריאל
6. קריינות פתיחה: הלל ברכה שמולביץ
7. ניצבים: שבט גלעד

**טקסט הצגה חודש ארגון התשע"ט!!!!!!**

***ריקוד פתיחה- חקלאים***

**מערכה 1:**

**תמונה א**

*(בשדה, אברם, יוחנן ושלמה נחים מעמל יומם, מסביב חציר, שיבולים, מריצה, כלי עבודה)*

**יוחנן:** אח! איזה יבול! איזה שפע! כבר הרבה זמן לא הייתה כזאת תבואה. המאמץ שהשקענו בולט לעין!

**שלמה:***(ממשיך לעבוד, תוך כדי התנשפויות אומר-)* החיטה- מלאה ועשירה בגפנים- הענפים כמעט צונחים מרוב פרי, וגם במטעי הזית הכל ירוק... איזו עונת קציר משובחת!"

**אברהם:** *(רוטן, מניח את המגרפה ונשען אחורה-)* שכחתם את כל ההשקעה שלנו בחודשי החורף? שלמה, אתה לא הפסקת להזיע! השפע הזה מגיע לנו, ובצדק! אני אפילו ציפיתי ליותר..

**שלמה ויוחנן:** *(נאנחים-)* שוב הוא מתלונן...

**שמעיה:** *(נכנס בריצה עם מריצה, בשנייה האחרונה לפני שנתקע באברם, עוצר בחריקה-)* מה קורה? אין עבודה היום?

*(צדוק נכנס אחריו, מרים את כל מה שנפל לשמעיה בדרך ומכניס למריצה)*

**יוחנן:** תגיד, איפה אתה חי? עכשיו חו-פ-ש-! החיטה-

**צדוק ושלמה:** התבשלה

**יוחנן:** התבן-

**צדוק ושלמה:** כבר בעגלה

**יוחנן:** ואנחנו הגענו-

**צדוק:** *(מריע-)* אל המנוחה והנחלה! מה עוד אתה צריך? בית גדול, חמור קטן, שדה מוצלח וכמה חברים. כבר הרבה זמן לא הרגשתי כל כך טוב..

**שמעיה:** *(מתקרב אליו בחיוך ומחבק אותו בצורה מסורבלת-)* אני שמח לשמוע...

**אברהם:** רק שלא יהיה יותר גרוע.. *(מפסיק את המשפט באמצע)*

*(****עובדיה,*** *בנו של אלקנה עובר בצעדים נמרצים לאורך הבמה, עד שנעלם מהעין.* ***כולם*** *מסתכלים עליו בעצבנות).*

**שמעיה:** *(בתמימות, לא מבין מה קורה-)* מי זה?

**צדוק:** *(ברחמים-)* זה עובדיה, הבן של המוזר ההוא, מה שמו, אלקנה.

**יוחנן:** *(בלגלוג-)* מה קרה, הוא לא יכול לנוח קצת? כל היום הוא רץ!

**שלמה:** *(בגיחוך-)* אח, לא כולם יודעים ליהנות מהחיים כמונו, אברהם. בטח יש לו משהו "מאוד חשוב לעשות" *(מלגלג).*

*(כולם מגחכים, ממשיכים להתבטל ולפטפט בקולות שקטים).*

**חושך**

**תמונה ב**

*(הילדים משחקים בחוץ ומדברים)*

**גד:** אתם זוכרים את הסיפור שסיפרו לנו היום על קריעת ים סוף? אז סבא שלי סיפר שהוא זוכר את זה!!

**אשר:** איזה מגניב!! מה הוא זוכר את כל העם עוברים בתוך הים?

**יצחק:** כן, גם סבא שלי זוכר! הם היו ממש ילדים כשזה קרה..

**יעקב:** אז הם יודעים גם איך נראה המשכן?

**דוד:** וואי הלוואי שהייתי יכול לראות אותו!

**בניה:** אני ראיתי אותו. *(בתמימות)*

**גד:** מה? בניה, זה לא יכול להיות, המשכן היה רק במדבר, היום אין משכן!

**אשר:** אם היה משכן כולנו היינו רואים אותו

**בניה:** לא נכון, יש משכן והוא בשילה, והמשפחה שלי הולכת אליו כל הזמן

**יעקב:** אז אני גם רוצה ללכת לשילה.

**דוד:** יעקב זה רחוק אי אפשר ללכת.. נפגש לשחק מחר?

**בניה:** נראה, אולי מחר כבר נצא לדרך.

**מערכה 2:**

**תמונה א**

*(בביתו של אלקנה, תרמיל פתוח על הרצפה וסביבו בגדים מפוזרים, אוהלים, מחצלות, כל הבית הפוך).*

**מרים:** *(בהתלהבות, מחזיקה מפיות ושואלת-)* אמא? לאיפה להכניס את זה? זה האוסף מפיות שלי! אני פשוט חיי-ב-ת לקחת אותו איתי!

**נעמי:** *(מקפלת בגדים ומכניסה לתיק. כששומעת את השאלה נאנחת ואומרת בטון בוגר-)* מרים, אנחנו לא עוברים דירה! אין מקום לשטויות שלך בכל התרמילים!..

**מרים:** *(לא מתייאשת, מוצאה מחק-)* אז אולי את אוסף המחקים?

**בניה:** מרים את לא יכולה! אם תקחי את האוסף לא יהיה מקום לדובי שלי *(מציג את הדובי בגאווה)*

*(****נעמי*** *מגלגלת עיניים)*

**אשת אלקנה:** *(מכניסה בגדים אחרונים לתיק, סוגרת אותו. נעמדת ופונה לבנות-)* מתוקים, אני יודעת שזה זמן לחוץ עכשיו עם כל האריזות, אבל בכל זאת- בואו נשתדל להישאר במצב רוח טוב.. אתם יודעות, אתמול אבא סיפר לי, שזמן היציאה שלנו לדרך הוקדם. מורי הדרך שאמורים ללוות אותנו רוצים להזדרז יותר, ולכן אנחנו נצא בעזרת ה' כבר מחר בבוקר!

**נעמי ומרים:** *(מופתעות ומתרגשות-)* מה??? מחר בבוקר?! איך נספיק??

**אמא:** *(מחייכת, שמה יד על הכתף של נעמי ואומרת-)* בנות, אנחנו צריכות לשמוח בזכות הגדולה שיש לנו- לעלות לבית ה' בשילה. כל כך מעט אנשים זוכים לזה! ואנחנו, משפחתו של אלקנה ביניהם. כל שנה, בכל רגל- אנחנו עולים. נכון, זה מסע ארוך וקצת מסוכן, אבל מישהי מכן הייתה מסכימה לוותר עליו?

**בניה:** *(מחזיק דובי, מדקלם לכיוון הקהל)*בניה עולה לשילה ואתם לא! בניה עולה לשילה ואתם לא!

**נעמי:** לא לוותר, אבל אמא, מה זה עוזר אם אנחנו עולים לבד?

*(עובדיה נכנס בלחץ. רואה את הבלגן...).*

**עובדיה:** שלום אמא, שלום כולם. יש פה קצת בלגן... אתם יודעים שאנחנו יוצאים ממש מחר על הבוקר? אבא ביקש שהתיקים כבר יהיו ארוזים להיום!

**אמא:** *(מהנהנת בהסכמה-)* כן, עובדיה. מצוין שבאת. אנחנו ממש לקראת הסוף, וראיתי שחסרים לי כמה דברים שתכננתי לקנות ולא הספקתי. נראה לי שלא יזיק גם לקנות עכשיו פירות וירקות לדרך, אתה יכול אולי ללכת לשוק, שאני אוכל לגמור כאן?

**עובדיה:** *(פונה חזרה לפתח-)* בשמחה אמא!

*(****הבנות*** *עושות פרצופים מתחננים לאמא)*

**אמא*:*** *(קוראת אחריו-)* הבנות גם רוצות לבא איתך. לכו ביחד!

**בניה:** גם אני!!

**אמא:** לא חמוד, אתה נשאר בבית.

**תמונה 2**

*(שוק, דוכן תפוחים, דוכן כלי בית, תושבי הכפר מסתובבים ובודקים סחורות, רעש, בלגאן, עובדיה מרים ונעמי מגיעים וקצת מסתובבים סביב עצמם, מתקשים למצוא מה שחיפשו.)*

**מוכר ג:** ירקות בזול! לא תמצאו כאלו בכל הנחלה!

**מוכר ד:** כל מי שלא שמע! היום תוכלו לקנות כל דבר במחיר מציאה!

**זבולון:** אפשר מלפפונים בבקשה?

**מוכר ג:** בשבילך מה שתבקש, ובשמחה!

**משה:** ואני אשמח לפרחים לכבוד הצלחה

**מוכר ד:** שיהיה שפע של ברכה

**מוכר א:** *(בקול רועם-)* הכל לבית, לגינה, לשדה וגם סתם, בואו, קנו הכל, אצלי זה בחינם! מטאטאים, סלסילות, תרמילים, אוהלים.. *(מבטו נתקל בעובדיה והוא מגביר קצת את הקול-)* בחורצ'יק! אפשר לעניין אותך בתיבת עץ עם מנעול תוצרת הארץ, עמידה בפני אש, רוח, מים ושודדים? המצאה בלעדית!

**עובדיה:** *(מחייך במבוכה ומושך בכתפיו-)* תודה אבל אנחנו קצת ממהרים..

**מוכר א:** *(בקול רועם-)* עד עכשיו אף אחד לא סירב ! ילדות אולי את רוצות? זו המצאה שאי אפשר לפספס. ממהרים אמרת? לאן בדיוק אתם ממהרים? לאן אפשר למהר בעונת קציר משובחת שכזו?

*(תשומת לב הקונים מופנית לעובדיה. והם מתלחששים)*

**שמעון:** ממהרים? בעונת הקציר? לאן? זה הילדים של אלקנה נכון?

**ראובן:** כן, ושמעת את עובדיה? הם כנראה כבר ממש יוצאים בקרוב... לא זכרתי שזה כל-כך מהר.

**שמעון:** *(בדאגה-)* מי יטפל בשדה שלהם? הם פשוט עוזבים ככה הכל! ולא פעם בשנה! תאמין לי אלה..

**ראובן**: מאמין, מאמין, יאללה, לא מבין למה להגיע למשכן בשילה זה כל כך חשוב להם, מה כבר יש שם? בכל מקרה, עוד חודש פחות או יותר הם יהיו פה חזרה.

**שמעון:** אנחנו מקווים שהם יהיו פה חזרה.. אתה זוכר שהדרכים לא כל כך בטוחות עכשיו..

**ראובן:** כן, שמעתי משהו על חבורות פלשתים, נקווה שיעבור בשלום.. ועכשיו תגיד לי *(פונה למוכר)* כמה המחצלת הזאת?

**מוכר א:** הכל לבית, לגינה, לשדה וגם סתם, בואו, קנו הכל, אצלי זה בחינם! מטאטאים, סלסילות, תרמילים, אוהלים.. סליחה אדוני, רצית משהו?

**ראובן:** עזוב לא משנה..

*(עובדיה עבר עם הבנות לדוכן פירות)*

**מוכר ב:** פירות בזול אדוני, פירות בזול, פירות יפים ומשובחים

**נעמי:** עובדיה, אמא אמרה שכדאי לקנו פירות לדרך..

**עובדיה:** נכון (פונה למוכר) כמה יעלה לנו קילו תפוחים?

**מוכר ב:** מה יש לך לעשות עם קילו תפוחים? תקנה כמות קטנה ותחזור מחר לקנות שוב פירות טריים..

**מרים:** אבל אנחנו נוסעים מחר!

**מוכר ב:** את כנראה מתבלבלת ילדה, אף אחד לא נוסע בעונה הזאת..

**מרים:** אני לא מתבלבלת! אנחנו נוסעים לשילה!

**מוכר ב:** מה? אני לא מאמין שיש אנשים שעדיין נוסעים לשילה..

**מרים:** *(בצד השני של הבמה, כבר קצת חסרת סבלנות-)* עובדיה, מתי גומרים את הקניות? משעמם לי! נמאס לי כבר להיות פה.."

**עובדיה:** (*קוטע את השיחה)* מרים לכי עם נעמי ליציאה מהשוק, אני אגמור כאן ונחזור הביתה.

*הבנות הולכות.*

**מרים לנעמי:** *(מתבכיינת)* אוף נעמי, אנחנו עולים לבד! וכולם חושבים שאנחנו מוזרים! ואף חברה לא באה! ולא יהיה לי בכלל עם מי לשחק!

*(נעמי מנסה להרגיע אותה)*

***עובדיה*** *עם שקיות, מתקדם אחרי הבנות. נתקל ב-3 חברה שיושבים על הרצפה. שקית אחת נופלת ותפוחים מתחילים להתגלגל.*

**עובדיה:** *(נבוך מאוד, מנסה לאסוף את התפוחים-)* סליחה, סליחה קצת ריחפתי..

*(החבר'ה מופתעים)*

**אמציה:** *(ברוחב לב-)* אין בעיות, אין בעיות, רואים שאתה מתרגש.

*(עוזרים לו להשתלט על השקיות)*

**חגי:** *(בהתעניינות-)* אתם מתארגנים לעלות למשכן נכון? אז מתי בדיוק אתם יוצאים?

**עובדיה:** *(מופתע-)* אני רואה שאתם כבר מעודכנים..

**נפתלי:** (מגחך-) "איך אפשר שלא?! כל העיר מדברת על זה.. *(טופח על שכמו ונותן לו ביד את השקית עם התפוחים.)* אז לשילה אמרת? איזה אומץ אחי.."

**עובדיה:** (לוקח את השקית-) תודה, תודה.. אם עדיין לא אמרתי לכם- אתם מוזמנים להצטרף!

**חגי:** *(בביטול)* לא לא עזוב זה לא בשבילנו, אין לנו מה לחפש שם

**נפתלי:** מה? בדיוק עכשיו? האבות שלנו לא יאהבו את זה..

*(מנהנהים)* *.*

**אמציה:** (לוחץ לו את היד-) בכל מקרה, שתהיה נסיעה טובה.

**נעמי:** עובדיה מה קרה שם? אתה מגיע? *(מתקרבת עם מרים, עובדיה יוצא עם הבנות, השוק קצת מתרוקן והחבורה ממשיכים לשבת בשתיקה)*

**אמציה:** *(מהורהר קצת-)* משכן שילה.. אתם יודעים? אף פעם לא הייתי שם, מעניין איך זה..

*כולם שותקים.*

**תמונה 3**

*(עובדיה והבנות מגיעים לבית, בבית משפחת אלקנה, כל הדברים ארוזים, כולם מחכים)*

**נעמי:** אמא! חזרנו!

**אמא:** מצויין, עובדיה היה בסדר? הגעתם בדיוק בזמן! *(מגישה להם תיקים)* והנה מורי הדרך הוותיקים שלנו גם כבר הגיעו *(מצביעה על יוסף ואפרים)*

**יוסף:** שלום, כולם מוכנים?

*(מהנהנים)*

**אפריים:** מצויין , אז יצאנו!!

***ריקוד מסע***

**מערכה 3:**

*(משפחת אלקנה מצטופפים בקצה הבמה, יוסף ואפריים מקדימה יותר, באמצע פלשתים בבאלגן, עם בקבוקים.)*

**סינוס:** "איזה יום גדול! איזה יום גדול!"

**קוסינוס:** *(כועס עליו-)* עכשיו לילה! חתיכת פלשתי בן פלשתי! עכשיו לילה!

**טריגו ופיתגורס:** *(שרים בעליזות-)* "הלילה, לילה, לילה שמחה גדולה הלילה"

**טנגנס:** אוהוו הלילה נהפוך לעשירים!!

**סינוס:** תכשיטים!!

**טריגו:** *(משפשף ידיים-)* אההה!!

**קוסינוס:** מטבעות!!

**פיתגורס:** אוצרות!! כל האוצרות של היהוד יהיו שלנו!!

**כולם:** *(משפשפים ידיים ואומרים יותר חזק-)* אההה!!!!!

**טנגנס:** *(בהתלהבות פראית שגוברת והולכת-)* יחי העם הפלשתי!

**כולם:** *(מתחילים לשיר-)* גולייתי, גולייתי שלי, גולייתי שלי.. *(רוקדים בסרבול)*

**המפקד:** *(ישן עד עכשיו על הרצפה ונח בקול, פתאום מתעורר ושואג-)* אוסקוט!

*(****כולם*** *עומדים מיד דום בצורה מגוחכת)*

**המפקד:** *(צועק עליהם)* תעמדו ישר! מה קורה פה, תעמוד ז*(קוף, קולט את משפחת אלקנה, מתקרב אליהם בצעדים גסים, השודדים מתלחשים מאחורה, מנסים להציץ ולראות מה קורה-)* "מי אתם?"

*המשפחה לא עונה. מפחדים*

**המפקד:** *(מתעצבן, שם יד מתחת לסנטרו של יוסף ושואל אותו-)* אהה??

**יוסף:***(הולך אחורה בפחד-)* "אמאל'ה!.."

**המפקד:** *(כבר עצבני-)* "מאיפה באתם?!" *(מרים את הסנטר לאפריים שלוקח צעד אחורה)*

**עובדיה:** *(מגיע ממאחורה השיירה ומגיע קדימה, הבנות מסתכלות עליו בפחד. הוא ניגש ישר אל המפקד ואומר לו בשקט אבל בהחלטויות-)* אנחנו משפחתו של אלקנה. יצאנו מרמתיים צופים, ובעזרת ה', אם לא יהיו עיכובים בדרך אנחנו מתכננים להגיע תוך מספר שבועות לבית ה', בשילה. ולאן מועדות פניכם?

**הפלשתים:** (כשעובדיה דיבר התקרבו על קצות האצבעות, ועכשיו אומרים-) אווו!! פשש.. איזה גבר.. הוא לא מפחד מהמפקד.. וכו

**המפקד:** *(פונה אחורה ומגלה שם את כולם. מתעצבן וצועק-)* "אחורה כולם!!" *(הם רצים בבהלה חזרה אחורה לדום, מפקד פונה לעובדיה-)* זה לא עניינך! ועכשיו, מה יש לך שם בארגז?

**עובדיה:** *(בקול חזק יותר-)* אני מצטער מאוד. היינו שמ8חים לכבד אתכם אבל אלו מתנות שאנחנו צריכים להביא לבית ה' בשילה.

**המפקד:** *(מתחמם-)* ככה? (ניגש לבדוק קצת בארגזים ובתרמילים, הפלשתים מנסים להציץ. מחפש קצת ואומר-) חיילים! עמוד דום!! *(כולם נעמדים דום.)* עמוד נח! *(מפסקים רגליים)* נפלנו על שלל לא גדול במיוחד, ממשיכים במסע הכיבוש! *(פונה למשפחה)* הפעם, התמזל מזלכם.  
*(מרים את הסנטרים של יוסף ואפריים, צועק לחיילים)* חופשיים! *ומתחיל לצאת מהבמה.*

**סינוס:***(נשאר אחרון יחד עם פלשתי ב ואומר לו באכזבה-)* ראית? איך הוא לא פחד מהמפקד?

**קוסינוס:** תראה אני גם לא מפחד! אני אשתה מהיין של המפקד! (*מוציאים גביעים, משיקים כוסות ואומרים-)* לחיי האומה הפלשתית! *(שותים, לאט לאט נרדמים ומתחילים לנחור.)*

**עובדיה:** *(מתרומם בשקט, מסתכל על הפלשתים, רואה שהם ישנים ופונה למשפחה-)* הודו לה' כי טוב. זה הזמן! אנחנו יוצאים מפה כמה שיותר מהר."

**מרים:** *(בחשש-)* לאן ממשיכים עכשיו?!

*(יוסף ואפריים מתקדמים למרכז,ופורשים מפה ענקית על הרצפה ומנסים לתכנן את המשך הדרך. המפה הפוכה, מסובבים אותה, מקפלים אותה וכו'. עובדיה מנסה לעזור והם לא נותנים לו. המשפחה פורשת הצידה ונחה קצת.)*

**יוסף:** *(בפנים רציניות-)* "לפי דעתי הכיוון ה-מ-ד-ו-י-ק הוא- *(מנסה לסמן, מפסיק ולוחש לאפריים-)* מה הכיוון המדויק?

**אפריים:** *(מגרד בראשו, הופך את המפה לצד השני ואומר-)* אולי מזרחה?

**יוסף:** לא, לא, לא. היינו שם בשנה שעברה.

**אפריים:** אז דרום מערב?

**יוסף:** אפריים, אתה לא זוכר? הלכנו בדרך הזאת לפני שנתיים!

**אפריים:** *(לא מבין-)* נו, אז מה זה משנה, נהיה שם גם השנה.

**יוסף:** *(בהתרגשות)* לא, לא, לא, לא, לא. תן לי להסביר לך משהו. לא הולכים בדרך שכבר הלכנו. כל שנה מקום אחר! אתה מבין?! וככה בעצם *(ממשיך לחפור בהתלהבות, אפריים שוקע במפה ומתחיל לנמנם..)* כל פעם אנחנו פוגשים בדרך אנשים אחרים, והם רואים אותנו, רואים את העוצמה שיש להליכה למשכן בשילה ועוד אנשים יכולים להצטרף.. *(שם לב שאפריים ישן)* אפריים! קום! קום, קום, קום, קום!!"

**אפריים:** *(מתעורר בבהלה-)* כן, כן, בטח, שמעתי כל מילה.

*(****יוסף*** *עושה פרצוף ומגלגל עיניים.)*

**עובדיה:** *(מגיע באמצע השיחה-)* חברים, הגעתם להחלטה לאן מתקדמים? *(משועשע קצת.)*

**יוסף ואפריים:** *(מכחכחים בגרונם בהרגשת חשיבות, ופותחים ביחד-)* אהם, ובכן, הכיוון המדויק, לדעתנו, הוא *(וכל אחד מצביע לכיוון אחר)* שם! *(עובדיה נאנח בחוסר אונים, כולם חוזרים אחורה וישנים)*

**חושך**

**ריקוד מנקות**

**מערכה 4:**

*(מוזיקת לילה, צרצרים, נחירות קלות. פתאום שומעים קול של תרנגול קורא)*

**ציפורה:** *(משפשפת עיניים, נכנסת לבמה עם מטאטא ביד-)* אוו, 4 בבוקר.. אף פעם אני לא אתרגל לשעה הזאת..

**יפה:** כן, כבר 40 שנה אני קמה כל יום בארבע ועדיין זה מרגיש לי מוזר

**אלישבע**: *(נכנסת שניה אחריה עם כוס קפה ביד ויעה ביד השניה-)* ציפורה, הספקת את הקפה שלך הבוקר?

**ציפורה:** איזה קפה? אלישבע מותק, את לא בחול המועד עכשיו, היום עובדים! קניתי לנו מטאטא חדש. הגב שלי כבר לא מה שהיה פעם, שלא נדבר על הגב שלך.. *(אלישבע נעלבת, בודקת לעצמה את הגב והן מתחילות לטאטא.)*

**יפה:** אם היו שואלים אותי, כבר מזמן היו צריכים להמציא איזה מכונה שתעשה את זה. שאנחנו ננקה את רחובות בית לחם?

**ציפורה:** יפה, מה איתך?! את רק בת שישים ושמונה. מילא אני, כבר בת שישים ותשע וחצי.. *(מזמזמות שיר לעצמן..)*

**אלישבע:** *(בחולמנות, תוך כדי עבודה-)* מאז שאני זוכרת את עצמי היינו מנקות את הרחוב. סבת סבתי עליה השלום, עוד מתקופת משה רבינו הייתה מנקה את המחנה. האיכות שלנו ידועה בכל האזור! וסבי זכותו יגן עלינו היה אומר.." *(מתקרבת לאזור שבו המשפחה ישנים, נתקעת במישהו וצורחת-)* "אההה!!..."

**יפה:** *(לא מבינה-)* מה בדיוק הוא אמר?

**אלישבע:**  *(בחשש)* מישהו שוכב כאן על הרצפה.

**ציפורה:** *(נתקעת גם במישהו, המטאטא שלה נופל והיא אומרת-)* נראה לי יש כאן כמה מישהואים. דבר כזה לא קרה אפילו לסבת סבתו של סבך מדור המבול.

**יפה:** *(בחשש-)* נראה לכן שהם ישנים?

**ציפורה:** עם הצרחות שלך לא בטוח.. אבל למה בחוץ? מילא היו עושים את זה אחרי שניקינו.. *(מסתכלת בעיון )*אלישבע, אני חושבת שיש פה משפחה שלימה!

*(מתכופפות ומנסות להסתכל מקרוב. פתאום מתהפך אחד האנשים והם נרתעות לאחור בבהלה.)*

**ציפורה:** *(בהיתממות-)* לא ראינו כלום!

**אלישבע:** אנחנו רק מנקות. *(תוך כדי דיבור הן כבר יורדות בהסטריה.)*

***עובדיה*** *מתעורר, משפשף עיניים, מתיישב ומסתכל סביבו. מקצה הבמה מתקרבים נפתלי חגי ואמציה.*

**נפתלי:** נקי פה, אה?!

**עובדיה:** *(מופתע)* היי, מה אתם עושים פה?אתם האלה מהשוק לא? אז בסוף החלטתם להצטרף? *(לוחצים ידיים)*

**אמציה:** *(תוך כדי התיישבות אומר לעובדיה-)* אני לא יודע אם אנחנו החלטנו את זה. יותר נכון-הרגליים שלנו החליטו.

**חגי:** *(מפסיק אותו בהתרגשות-)* זה נכון, אבל הכי נכון- הלב! הלב החליט!

**אמציה:** הרגשנו שאנחנו לא יכולים להישאר בכפר-

**נפתלי:** כשאתם עולים לשילה!! ולהורים שלנו זה לא יותר מידי הפריע.

**חגי:** *(מושך בכתפיו-)* אז פשוט באנו.

*(שתיקה של רגע מרגישים לא בנוח, מסתכלים על הרצפה.)*

**עובדיה:** איזה יופי, איזה יופי, ברוכים הבאים! *(טופח על שכמם בחצי חיבוק)* כבר אמרתי לאבא שמשהו לא בסדר, אנחנו כבר שבוע וחצי בדרך ועדיין אף אחד לא הצטרף אלינו. והנה..

**אמציה:** *(צוחק-)* הכל בזכות המנקות. בלי כל הרעש שהן עשו בחיים לא היינו מוצאים אתכם.

**עובדיה:** *(בסיפוק-)* נו, ברוך ה', בדיוק בגלל זה אנחנו ישנים ברחוב, כי זה עושה רעש.. *(מגחך)* ועכשיו בואו, תכירו את המשפחה.*(בקול רם יותר-)* אמא, אבא, בוקר טוב! יש לנו אורחים..

**בניה:** *(יוצא אליהם עם פיג'מה ודובי)* אתם באים איתנו? לשילה?

**שלושתם:** *(מסתכלים אחד על השני ואומרים לו בחיוך-)* בעזרת ה', כן!

**בניה:** יש!!

**חושך**

**מערכה 5:**

*(מוזיקה של שלווה, שדה, אנשים עומדים וחורשים, עובדים, הבנות מדברות, יורדות כשהן גומרות)*

**שרה:** בנות, אולי נפגש היום בערב להכין עוגות גבינה?

**רבקה:** רעיון מצויין, ממש עוד מעט מגיע החג

**בתיה:** כן, לאמא שלי יש מתכון מיוחד! חג שבועות השנה יהיה בלתי נשכח

**נעמה:** תאמינו לי, להיות בבית בחג זה הכי נחמד

**שרה:** לגמרי, אני לא מבינה את האנשים שהיו נוסעים לשילה לחג

**רבקה:** פשוט בזבוז

**נעמה:** שמעתי שיש כאלה שעדיין נוסעים

**בתיה:** זה מה שחסר לי *(בציניות)*

*(יורדות, הפוקוס על הגברים, המשפחה מגיעים מהצד, עוברים לאט, ואף אחד לא מסתובב)*

**מנשה:** אז אתם שומעים? שאלתי את אבא שלי והוא אמר שגם הוא לא זוכר שנה שהיה כל כך הרבה יבול

**יהודה:** באמת השנה היתה משהו מיוחד

**דן:** עזבו את השדה! אתם יודעים איזה סוסה חדשה קניתי? דגם מיוחד, אין כמעט סוסים כאלה בארץ! אני קורא לה טסלה

**אהרן:** והבית החדש שבניתי! כבר הזמנתי אתכם לחנוכת הבית?

**מנשה:** אמרתי לכם, פשוט שפע! מה כבר חסר לנו בחיים האלה?

**יהודה:** באמת שלא חסר כלום, יש לנו את כל מה שאנחנו צריכים, וגם אם הפלשתים מרימים ראש לפעמים..

**דן:** אז מי אנחנו שנבקש יותר?

**אהרן:** כן, מעולם לא היה לנו טוב יותר..

**מנשה:** *(מסתובב פתאום אחורה, רואה את השיירה ושואל באדישות-)* היי לאן זה?

**אמא ומרים:** *(עונות לו-)* לשילה.

**עובדיה:** לבית ה'.

**מנשה:** (*מושך בכתפיו-)* "אהה.." (*חוזר לעבוד.)*

*(המשפחה מתקדמת ואמציה נשאר קצת מאחורה. הוא מתקדם למרכז הבמה, כל האנשים שבשדה עומדים בפריז מאחוריו, המשפחה בקצה והוא מתהלך נסער כולו.)*

**אמציה:**אני לא מבין, אני פשוט לא מצליח להבין! איך זה יכול להיות?! כפרים שלמים, אנשים, נשים, משפחות! כולם תקועים פה! אז נכון, יש להם פה את השדה שלהם, ואת הסוס הכי מגניב, *(בלגלוג)* הבית הכי מפואר, וכאילו כלום לא חסר להם, אבל הם לא מבינים שבעצם חסר להם הכל! *(מתוסכל, פונה לאנשים)* עוד שבוע חג שבועות! וגם לכם זה צריך להיות חשוב, גם אתם צריכים לעלות, זה המשכן שלכם! אבל אתם רואים אותנו, וזה פשוט לא מזיז. איך זה לא חסר לכם? למה רק אנחנו, אנחנו היחידים שמתגעגעים למקום הקדוש הזה? היחידים שעולים? ואבא שלי *(משתתק לרגע)* אפילו הוא לא מבין מה אני מחפש במסע הזה.*(מחקה מישהו)* זה סתם מסוכן, אין בזה צורך, מעולם לא היה לנו טוב יותר.. *(פונה לקהל)* אין בזה צורך?? זה הבית שלנו!! למה אנחנו הולכים אליו לבד? (שם את הראש בין הידיים בפריז. כולם בפריז.)

**חושך**

**ריקוד קירוב**

**מערכה 6:**

*(משפחת אלקנה נחים על הבמה, המנקות מנקות ומזמזמות להן:)*

**ציפורה:** נעלה נעלה נעלה נעלה נעלה לבית המקדש

**אלישבע:** ברננה נעלה

**יפה:** ברננה נשתחווה

**דן:** *(מחוץ לבמה)* אנשים, הזהרו, הפלשתים בדרך!!

*מתחיל סטרס, המנקות צורחות, זורקות את המטאטאים ויורדות בצעקות. איש א ואיש ב נכנסים)*

**מנשה:** *( נכנס בהתנשפות, לבניה ומרים-)* ילדים, אבא נמצא?

**מרים:** אני אלך לבדוק *(לא מספיקה לזוז ועובדיה מגיע)*

**עובדיה:** *(מגיע בצעדים זריזים, שואל-)* הוא עסוק עכשיו. אני אוכל לעזור לך במשהו?

**יהודה:** (בפחד-) נערי, הכפר בסכנה! פלשתים חדרו אלינו, הם מאיימים על השדות, היבול ואפילו הבתים שבקצה הכפר.

*עובדיה מתארגן בזריזות, שם את חרבו בכיס ומצטרף אליהם.*

**דן:** *(מגיע במרוצה יחד עם אהרן)* עצרו, עצרו, ברגע האחרון נמסר, כי שומרי השדות הצליחו להדוף את הפולשים. קבלו אפשר לחזור לשגרה!

**אהרן:** לא ברור מה בדיוק קרה אבל הפלשתים, הם פשוט נעלמו!

*נפתלי, חגי ואמציה מגיעים בריצה, מוכנים לקרב. מספיקים בדיוק לשמוע את סוף המשפט של האיש.*

*כולם נושמים לרווחה.*

**יהודה:** *(פונה לחבורה)* תודה, תודה לכם!

**אמציה:** (פונה לאנשי הכפר-) אל תודו לנו, אלוקי ישראל היה בעזרכם!

**עובדיה:** *(בקול של פרידה-)* "שמחנו שיכולנו לעזור לכם במשהו, אנחנו צריכים היום כבר להמשיך בדרכנו. תצליחו בכל מעשה ידיכם!" (מסתובב לחזור אחורה.)

**מנשה:** מה? אתם הולכים? כבר?..

**יהודה:** כל כך מהר? אבל..

**חגי:** אחים יקרים!! יש לנו אבא שמחכה לנו כבר זמן רב, ולמרות שרק מעטים מגיעים הוא יושב, ומחכה, מחכה לרגע שבו כולם ישובו. בואו איתנו! נלך ביחד. *(שם ידו של כתפיהם של מנשה ודן, שמרכינים את הראש.)*

**חושך**

**מערכה 7:**

*(החקלאים מההתחלה יושבים בחצי גורן. אחד מנגן בגיטרה ואחר בחליל, שותים קפה תוך כדי נגינה)*

**שלמה:** *(מהורהר-)* רחוקים הבנים שלנו. לפי החישוב שלי, אוטוטו הם כבר במשכן.

**יוחנן:** הצטרפו לאלקנה, אה? אין מה לומר, יש בו משהו חזק, באיש הזה.

**שמעיה:** *(קצת מופתע, שואל בחוסר טקט-)* הבנים שלכם? בשילה? איך זה יכול להיות, הם הילדים שלכם, לא?אז מה הקשר? מה גרם להם להגיע לשם?

**יוחנן:** *(עושה את עצמו נעלב-)* אה, אה, שמעיה, את תעליב אותנו!

**אברהם:** *(לוחש בקול רם לשמעיה-)* אתה לא יודע שתכלס המשכן קשור לכולם? הוא *(מצביע על יוחנן)* כמה שהוא זילזל באלקנה, חולם עכשיו להצטרף לבנים בשילה, הוא פשוט לא יודע איך עושים את זה. השתנה הבן-אדם..

**צדוק:** *(בכובד ראש-)* כולנו קצת השתננו. רק לפני כמה ימים, הדבר היחיד שהעסיק אותנו היה כמות החלב שתוציא הפרה למשפחה, וכמה גרם חיטה צמח לדונם

**שמעיה:** *(מלטף את בטנו-)* אני לא יודע מה איתך, אותי זה עדיין מעסיק..

*כולם נאנחים בחצי חיוך.*

**שלמה:** *(מנסה לגמור את המשפט שהתחיל-)* מה שניסיתי להגיד זה שעכשיו פתאום חושבים כבר על עוד כמה דברים, אלקנה, עם העקשנות שלו להיות מחובר לקודש ולעלות למשכן שוב ושוב, גם כשכולנו זילזלנו, הצליח בסוף להזיז אצלנו משהו.

**יוחנן:** הוא הצליח לחבר אותנו למשכן, למקום הכי קדוש שיש לנו

*(כולם שותקים, מהורהרים, צדוק מתרומם פתאום.)*

**צדוק:** רגע, למה בעצם אנחנו מחכים? הדרך פתוחה בפנינו. קומו ונעלה שילה!"

**אברהם:** *(מתעורר ונעמד גם, שואל-)* אבל.. מה? ככה, פתאום? לא צריך להתארגן? להביא משהו?

**שלמה:** *(מחייך אליו-)* נבוא בדיוק איך שאנחנו. אני כבר מדמיין לעצמי את הפרצוף של אמציה שלי כשהוא יראה אותי שם. הוא.. הוא ישמח!!

*(כולם מתרוממים, מתחילים לארגן את עצמם במרץ ולצאת מהבמה. המוזיקה מתגברת ונהיית שמחה יותר)*

**מערכה 8:**

*(הולכים כולם, משפחת אלקנה בראש)*

**נעמי:** מרים, את זוכרת שאמרת שחבל שחברות שלך לא באות איתנו למסע? אבל תראי כמה אנשים כבר הצטרפו אלינו! וכל מה שאנחנו עשינו זה ללכת כמו כל שנה..

**אמא:** נכון בנות, התפקיד שלנו זה ללכת, כל פעם מחדש ולא להתייאש גם אם אנחנו לבד, אלא לזכור כל הזמן לאן אנחנו הולכים, מה היעד שלנו- אנחנו הולכים לבית ה'! *(מרים ונעמי מהנהנות, עובדיה מקשיב גם)*

**עובדיה:** ותראו, אנחנו כבר כל-כך כל-כך קרובים! כל עוד אנחנו מאמינים ובטוחים בדרך שלנו, אולי לוקח זמן, אבל בסוף כולם מגיעים!! **(מצביע לכיוון שממנו מגיעה החבורה של החקלאים)**

**אמציה:** אבא!!

*נעמדים כולם בצורה מסודרת לפי הקבוצות: משפחה, מורי דרך, חקלאים, נערים, אנשי, מנקות.*

**משפחת אלקנה:** "אלקנה ואשתו ובניו ואחיותיו וכל קרוביו היה מעלה עמו לרגל."

**יוסף ואפריים:** "ובדרך שהיה עולה שנה זו לא היה עולה שנה אחרת."

**מנקות:** "ובאים ולנים ברחובה של עיר."

**האנשים מהכפר:** "והייתה המדינה מרגשת, והיו שואלין אותן להיכן תלכו?"

**משפחת אלקנה:** "ואומרים לבית ה' שבשילה, שמשם תצא תורה ומצוות"

**נערים:** "ואתם, למה לא תבואו עמנו ונלך יחד?"

**החקלאים:** "מיד עיניהם משגרות דמעות ואומרים להם נעלה עמכם?"

**משפחת אלקנה:** "ואומרים להם הן"

**אנשי הכפר:** "עד לשנה הבאה חמישה בתים"

**החקלאים:** "לשנה אחרת עשרה בתים."

**כולם:** "עד שהיו כולם עולים."

**חושך**

**ריקוד סיום!!!!!!!!!!!!!!!!!!!!!!!!!!!!!!!!!!!!!!!!!!!!!!!**